1.

Vkladá sa tento článok 8b: „Článok 8b Prijatie niektorých obchodovateľných aktív a emitentov akceptovateľných k 7. aprílu 2020 1. Pojmy použité v tomto článku majú rovnaký význam ako v usmernení (EÚ) 2015/510 (ECB/2014/60). 2. Bez toho, aby boli dotknuté ustanovenia článku 59 ods. 3, článku 71 a článku 82 ods. 1 písm. a) usmernenia (EÚ) 2015/510 (ECB/2014/60), obchodovateľné aktíva – iné ako cenné papiere kryté aktívami – vydané 7. apríla 2020 alebo pred týmto dátumom, ktoré mali k 7. aprílu 2020 verejný úverový rating od najmenej jedného akceptovaného systému externeji inštitúcie hodnotiacej kreditné riziko (external credit assessment institution – ECAI) aspoň na úrovni minimálnych požiadaviek Eurosystému na kreditnú kvalitu, predstavujú akceptovateľnú zábezpeku pre úverové operácie Eurosystému, ak po celý čas po 7. apríli 2020: a) majú verejný úverový rating od najmenej jedného akceptovaného systému ECAI minimálne na úrovni stupňa kreditnej kvality 5 podľa harmonizovanej ratingovej stupnice Eurosystému a b) naďalej spĺňajú všetky ostatné kritériá akceptovateľnosti obchodovateľných aktív stanovené v usmernení (EÚ) 2015/510 (ECB/2014/60). Aby sa zabránilo pochybnostiam, Eurosystém stanoví verejný úverový rating k 7. aprílu 2020 podľa tohto odseku na základe pravidiel stanovených v článku 82 ods. 1 písm. a), článku 82. ods. 2, článku 83, článku 84 písm. a) a b), článku 85 a článku 86 usmernenia (EÚ) 2015/510 (ECB/2014/60). 3. Ak sa súlad obchodovateľného aktíva s minimálnymi požiadavkami Eurosystému na kreditnú kvalitu k 7. aprílu 2020 stanoví na základe ratingu emitenta alebo ratingu ručiteľa od akceptovaného systému ECAI, predstavuje toto obchodovateľné aktívum akceptovateľnú zábezpeku pre úverové operácie Eurosystému, ak po celý čas po 7. apríli 2020: a) je rating emitenta alebo rating ručiteľa obchodovateľného aktíva od ECAI minimálne na úrovni stupňa kreditnej kvality 5 podľa harmonizovanej ratingovej stupnice Eurosystému a b) toto obchodovateľné aktívum naďalej spĺňa všetky ostatné kritériá akceptovateľnosti obchodovateľných aktív stanovené v usmernení (EÚ) 2015/510 (ECB/2014/60). 4. Obchodovateľné aktíva – iné ako cenné papiere kryté aktívami – vydané po 7. apríli 2020, ktorých emitent alebo ručiteľ mali k 7. aprílu 2020 verejný úverový rating od najmenej jedného akceptovaného systému ECAI aspoň na úrovni minimálnych požiadaviek Eurosystému na kreditnú kvalitu, predstavujú akceptovateľnú zábezpeku pre úverové operácie Eurosystému, ak po celý čas po 7. apríli 2020: a) majú tieto obchodovateľné aktíva verejný úverový rating od najmenej jedného akceptovaného systému ECAI minimálne na úrovni stupňa kreditnej kvality 5 podľa harmonizovanej ratingovej stupnice Eurosystému a b) tieto obchodovateľné aktíva spĺňajú všetky ostatné kritériá akceptovateľnosti obchodovateľných aktív stanovené v usmernení (EÚ) 2015/510 (ECB/2014/60). Aby sa zabránilo pochybnostiam, Eurosystém stanoví verejný úverový rating podľa písm. a) tohto odseku na základe pravidiel stanovených v článku 82 ods. 1 písm. a), článku 82. ods. 2, článku 83, článku 84 písm. a) a b), článku 85 a článku 86 usmernenia (EÚ) 2015/510 (ECB/2014/60), 5. Kryté dlhopisy vydané po 7. apríli 2020 v rámci programu krytých dlhopisov, ktorý mal k 7. aprílu 2020 hodnotenie kreditného rizika od najmenej jedného akceptovaného systému ECAI aspoň na úrovni minimálnych požiadaviek Eurosystému na kreditnú kvalitu, predstavujú akceptovateľnú zábezpeku pre úverové operácie Eurosystému, ak: a) má program krytých dlhopisov po celý čas po 7. apríli 2020 verejný úverový rating od najmenej jedného akceptovaného systému ECAI minimálne na úrovni stupňa kreditnej kvality 5 podľa harmonizovanej ratingovej stupnice Eurosystému a b) tieto kryté dlhopisy spĺňajú všetky ostatné kritériá akceptovateľnosti takýchto krytých dlhopisov stanovené v usmernení (EÚ) 2015/510 (ECB/2014/60). 6. Obchodovateľné aktíva uvedené v článku 87 ods. 2 usmernenia (EÚ) 2015/510 (ECB/2014/60), ktoré k 7. aprílu 2020 nemali verejný úverový rating od akceptovaného systému ECAI, ale k 7. aprílu 2020 mali implicitné hodnotenie kreditného rizika odvodené Eurosystémom v súlade s pravidlami stanovenými v článku 87 ods. 1 a 2 usmernenia (EÚ) 2015/510 (ECB/2014/60) na úrovni požiadaviek Eurosystému na kreditnú kvalitu, predstavujú bez ohľadu na dátum ich emisie akceptovateľnú zábezpeku pre úverové operácie Eurosystému, ak po celý čas po 7. apríli 2020: a) emitent alebo ručiteľ týchto obchodovateľných aktív spĺňa minimálne požiadavku na kreditnú kvalitu, ktorá zodpovedá stupňu kreditnej kvality 5 podľa harmonizovanej ratingovej stupnice Eurosystému, a b) tieto obchodovateľné aktíva spĺňajú všetky ostatné kritériá akceptovateľnosti takýchto obchodovateľných aktív stanovené v usmernení (EÚ) 2015/510 (ECB/2014/60). 7. Bez toho, aby boli dotknuté ustanovenia článku 59 ods. 3, článku 71 a článku 82 ods. 1 písm. b) usmernenia (EÚ) 2015/510 (ECB/2014/60), cenné papiere kryté aktívami vydané 7. apríla 2020 alebo pred týmto dátumom, ktoré mali k 7. aprílu 2020 najmenej dva verejné úverové ratingy od rôznych akceptovaných systémov ECAI aspoň na úrovni minimálnych požiadaviek Eurosystému na kreditnú kvalitu podľa usmernenia (EÚ) 2015/510 (ECB/2014/60), predstavujú akceptovateľnú zábezpeku pre úverové operácie Eurosystému, ak po celý čas po 7. apríli 2020: a) majú najmenej dva verejné úverové ratingy od rôznych akceptovaných systémov ECAI minimálne na úrovni stupňa kreditnej kvality 4 podľa harmonizovanej ratingovej stupnice Eurosystému a b) naďalej spĺňajú všetky ostatné kritériá akceptovateľnosti cenných papierov krytých aktívami stanovené v usmernení (EÚ) 2015/510 (ECB/2014/60). Aby sa zabránilo pochybnostiam, požiadavky stanovené v článku 3 ods. 1 písm. a) až d) a v článku 3 ods. 4 tohto usmernenia sa nevzťahujú na cenné papiere kryté aktívami uvedené v tomto odseku. 8. Cenné papiere kryté aktívami, ktoré Eurosystém k 7. aprílu 2020 akceptoval ako akceptovateľnú zábezpeku podľa článku 3 ods. 1 tohto usmernenia, sú naďalej akceptovateľné, ak po celý čas po 7. apríli 2020: a) majú dva verejné úverové ratingy od dvoch akceptovaných systémov ECAI minimálne na úrovni stupňa kreditnej kvality 4 podľa harmonizovanej ratingovej stupnice Eurosystému a b) naďalej spĺňajú všetky ostatné požiadavky, ktoré sa na ne vzťahujú podľa článku 3 ods. 1 (s výnimkou úrovne ratingu), článku 3 ods. 2a a článku 3 ods. 4. Aby sa zabránilo pochybnostiam, článok 3 ods. 2 a 5 tohto usmernenia sa nevzťahujú na cenné papiere kryté aktívami uvedené v tomto odseku. 9. Na obchodovateľné aktíva uvedené v odsekoch 2 až 6 vrátane krytých dlhopisov sa vzťahujú oceňovacie zrážky stanovené v prílohe IIb k tomuto usmerneniu, kým ich Eurosystém akceptuje v súlade s týmto článkom ako akceptovateľnú zábezpeku. Na cenné papiere kryté aktívami uvedené v odsekoch 7 a 8 sa uplatňujú oceňovacie zrážky stanovené v prílohe IIa k tomuto usmerneniu. Oceňovacie zrážky sa vypočítajú na základe aktuálneho ratingu platného v ktorýkoľvek daný deň po 7. apríli 2020 v súlade s pravidlami prednosti hodnotení kreditného rizika od ECAI v zmysle článkov 83 až 88 usmernenia (EÚ) 2015/510 (ECB/2014/60). 10. Popri oceňovacích zrážkach stanovených v odseku 9 sa uplatňujú tieto dodatočné oceňovacie zrážky: a) na cenné papiere kryté aktívami, kryté dlhopisy a nezabezpečené dlhové nástroje vydané úverovými inštitúciami, ktoré sa teoreticky oceňujú v súlade s pravidlami uvedenými v článku 134 usmernenia (EÚ) 2015/510 (ECB/2014/60), sa uplatňuje dodatočná oceňovacia zrážka v podobe zníženia ocenenia vo výške 4%; b) na kryté dlhopisy na vlastné použitie sa uplatňuje dodatočná oceňovacia zrážka i) 6,4% na hodnotu dlhových nástrojov zahrnutých do stupňov kreditnej kvality 1 a 2 a ii) 9,6% na hodnotu dlhových nástrojov zahrnutých do stupňov kreditnej kvality 3, 4 a 5; c) na účely písmena b) „vlastné použitie“ znamená poskytnutie alebo použitie krytých dlhopisov zmluvnou stranou, ktoré sú vydané alebo zaručené samotnou zmluvnou stranou alebo subjektom, ktorý má úzke väzby s touto zmluvnou stranou, ako sú vymedzené v článku 138 usmernenia (EÚ) 2015/510 (ECB/2014/60); d) ak sa dodatočná oceňovacia zrážka uvedená pod písmenom b) nemôže uplatniť vzhľadom na systém riadenia zábezpeky národnej centrálnej banky, triparty agenta alebo TARGET2-Securities v prípade autokolateralizácie, dodatočná oceňovacia zrážka sa uplatní v takýchto systémoch alebo platforme na celú emisnú hodnotu krytých dlhopisov, ktoré možno využiť na vlastné použitie. 11. Aby sa zabránilo pochybnostiam, ustanovenia tohto článku sú nezávislé a neberú sa do úvahy na účely posúdenia akceptovateľnosti pre priame nákupy v rámci programu nákupu aktív verejného sektora na sekundárnom trhu (*1), tretieho programu nákupu krytých dlhopisov (*2), programu nákupu cenných papierov krytých aktívami (*3), programu nákupu cenných papierov podnikového sektora (*4) a núdzového pandemického programu nákupu aktív (*5). (*1) Rozhodnutie Európskej centrálnej banky (EÚ) 2020/188 z 3. februára 2020 o programe nákupu aktív verejného sektora na sekundárnom trhu (prepracované znenie) (ECB/2020/9) (Ú. v. EÚ L 39, 12.2.2020, s. 12)." (*2) Rozhodnutie Európskej centrálnej banky (EÚ) 2020/187 z 3. februára 2020 o vykonávaní tretieho programu nákupu krytých dlhopisov (ECB/2020/8) (Ú. v. EÚ L 39, 12.2.2020, s. 6)." (*3) Rozhodnutie Európskej centrálnej banky (EÚ) 2015/5 z 19. novembra 2014 o vykonávaní programu nákupu cenných papierov krytých aktívami (ECB/2014/45) (Ú. v. EÚ L 1, 6.1.2015, s. 4)." (*4) Rozhodnutie Európskej centrálnej banky (EÚ) 2016/948 z 1. júna 2016 o vykonávaní programu nákupu cenných papierov podnikového sektora (ECB/2016/16), (Ú. v. EÚ L 157, 15.6.2016, s. 28)." (*5) Rozhodnutie Európskej centrálnej banky (EÚ) 2020/440 zo 24. marca 2020 o dočasnom núdzovom pandemickom programe nákupu aktív (ECB/2020/17) (Ú. v. EÚ L 91, 25.3.2020, s. 1).“"